বাংলাদেশের ঔষধ শিল্প
বর্তমানে বাংলাদেশে ওষুধ শিল্পের অভ্যন্তরীণ বাজার প্রায় ১৩ হাজার কোটি টাকার উপরে এবং আন্তর্জাতিক বাজার ৬৫০ কোটি টাকারও বেশী। এ খাতে প্রবৃদ্ধির হার প্রায় ৯ শতাংশের উপরে। দেশের বিভিন্ন অঞ্চলে বর্তমানে সরকারী তালিকাভূক্ত ২৬৯টিরও বেশী ছোট-বড় ওষুধ কারখানা ও ২৬৯টি এ্যালোপ্যাথিক ওষুধ প্রস্ততকারী বেসরকারী প্রতিষ্ঠান রয়েছে, যারা দেশের চাহিদার ৯৮ শতাংশ পূরণ করে বিশ্বের ১৬০টিরও বেশী দেশে ওষুধ রপ্তানী করে আসছে।
বাংলাদেশ ক্ষুদ্র ও কুটির শিল্প সংস্থা
বিসিকের সহায়তায় লবণ উৎপাদনের ক্ষেত্রে দেশে ইতোমধ্যে স্বয়ংসম্পূর্ণতা অর্জনে সক্ষম হয়েছে। ২০০৯-২০১০ অর্থ বছরের লবণের চাহিদা ১৩.৩৩ লক্ষ মেট্রিক টনের বিপরীতে দেশে ১৭.০৭ লক্ষ মেট্রিক টন উৎপাদিত হয়েছে। অপরদিকে আয়োডিন অভাবজনিত রোগব্যাধি মোকাবেলায় ইউনিসেফ-এর সহায়তায় বিসিক দেশের ২৬৭টি লবণ মিলে ইতোমধ্যে আয়োডিন সংমিশ্রণ প্ল্যান্ট (এসআইপি) স্থাপন করেছে। এর ফলশ্রুতিতে আয়োডিনযুক্ত লবণ ব্যবহার করে আয়োডিন ঘাটতির পরিমাণ ১৯৯৩ সালের ৬৯ শতাংশ থেকে ২০০৫ সালে ৩৩.৮০ শতাংশে নেমে এসেছে। বর্তমান দেশের ৮৪% পরিবার আয়োডিনযুক্ত লবণ ব্যবহার করছে।